อยากสอบถามครับตื่นตอนเช้า บางวันก็แข็งตัว แต่พอตก กลางวัน ไม่รู้สึกว่าจะแข็งตัวเลย ยิ่งตอนจะมีเพศสัมพันธ์ ไม่สามารถแข็งตัวจนสอดใส่ได้ เครียดมากครับกังวลด้วย ช่วยตัวเองด้วยหนังโป๊ทุกวันครับ ตอนนี้พยายามหยุดอยู่ อยากสอบถามว่า มันเป็นเพราะอะไร มีวิธีแก้ไขไหมครับ งง ตรงเช้าตื่นมาก็เคารพธงชาติ แต่หลังจากนั้น หลับยาวเลย
สวัสดีค่ะ อาการอวัยวะเพศชายไม่แข็งตัว อาจเกิดจาก1.สาเหตุทางกาย เช่น มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศแต่ถ้าสามารถแข็งได้ในบางเวลา ก็อาจจะไม่เกี่ยวกับสาเหตุทางกาย2.สาเหตุทางจิตใจ เช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า มีความคิดและประสบการณ์แง่ลบทางเพศเช่นเคยถูกทารุณกรรมทางเพศในวัยเด็กแนะนำไปพบแพทย์ทั่วไป หรือศัลยแพทย์ด้านทางเดินระบบปัสสาวะ เพื่อปรึกษาเกี่ยวกับภาวะอวัยวะเพศในชายไม่แข็งตัว เพื่อดูว่ามีสาเหตุทางกายที่แก้ไขได้หรือไม่การดูแลตัวเองเบื้องต้น ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเอง